"Tässä paskaläjän tuntomerkit" – Terhi Kiemunki etsii alkoholia alaikäisille välittänyttä "matua"

Terhi Kiemunki on etsinyt viikonvaihteesta lähtien Lielahdessa tapaamaansa miestä, jonka epäilee välittäneen alkoholia alaikäisille. Facebook/Kuvankaappaus

Pekka Ruissalo

Kansanedustaja Lea Mäkipään (ps) avustaja, Tampereen Perussuomalaisten puheenjohtaja Terhi Kiemunki kertoo Facebookissa viikonloppuna kohtaamastaan epämääräisestä tilanteesta Lielahdessa. Kiemunki kertoo olleensa kuohuviiniostoksilla, kun hän oli nähnyt "nuorehkon matumiehen" hakevan hyllystä kaksi pulloa salmiakki-Koskenkorvaa. Lyhenne matu tulee termistä maahantunkeutuja Asiasta käydyissä keskusteluissa lyhenne on selitetty tarkoittamaan myös maahantulijaa

Kiemungin mukaan hän on asioinut Lielahden Prismassa. Prismassa ei ole kuitenkaan Alkoa.

Kiemunki voimistaa päivityksessä myös kielenkäyttöään. Hetken kuluttua hän käyttää termiä paskaläjä

– Viivyttelin siinä hetken ja lähdin sen paskaläjän perässä. Meni alakerran autohalliin jossa tosiaan oli kaksi n. 14-15 -vuotiasta tyttöä jolle paskaläjä alkoi selittää että ei myyty, mutta mennään kaupunkiin niin siellä myydään.

Kiemunki kertoo antaneensa tilanteessa myös palautetta asianosaisille.

– Ajoin autolla perässä että olisin saanut kuvan heistä, siinä en onnistunut.

Tuntomerkit oli Kiemungin mukaan helppo antaa. Hän listaa tunnuspiirteitä päivityksessään: alkoholin ostamisesta ja välittämisestä alaikäiselle epäilemänsä mies oli Kiemungin mukaan arabi.

– Paras tuntomerkki on ilmeisesti toinen lyhyempi jalka kuin toinen koska klenkkasi huomattavasti.

EDIT 10.45: Lisätty juttuun selvitys matu-lyhenteestä.

EDIT 14.42: Lisätty juttuun tieto siitä, että Lielahden Prismassa ei ole Alkoa. Citymarketissa on.